स्वच्छ शक्ति सप्ताह समारोह में शामिल हुई छह महिला सरपंच
यमुनानगर | स्वच्छशक्ति सप्ताह के शुभारंभ समारोह में प्रतिभाग करने के लिए जिले से छह महिला सरपंचों को भी चुना गया है। यह महिला सरपंच अपने अनुभव समारोह में बताएगी। क्योंकि जिला ओडीएफ घोषित हो चुका है। जिन गांवों की महिला सरपंचों को शामिल किया गया है। वह स्वच्छता के मानकों पर पूरी तरह से खरे उतरे हैं। जिस कारण ही प्रशासन की ओर से इन महिलाओं के नाम समारोह के लिए भेजे गए थे। जिला सलाहाकार बलिंद्र कटारिया ने बताया कि स्वच्छ शक्ति सप्ताह के तहत स्वच्छता का संदेश दिया जाएगा। स्वच्छ शक्ति सप्ताह के शुभारंभ पर होने वाले समारोह में छछरौली ब्लॉक के गांव अराईवाला से गीता रानी, रादौर ब्लॉक के सढूरा गांव से नीलम रानी, जगाधरी ब्लॉक के गांव हाफिजपुर से सुमन देवी, सरस्वतीनगर ब्लॉक के गांव लवानी से सीता देवी, बिलासपुर ब्लॉक के गांव अलीशेरपुर माजरा से ज्योतसना, साढ़ौरा ब्लॉक के गांव नसेरा से परमजीत कौर को न्यौता दिया गया था।
hin_Deva hin_Deva